O herbivorismo (d'o latín <HĒRBA, «hierba», y <VORARE, «devorar») ye una forma d'alimentación animal que consist en a obtención d'os nutrients que cal ta subsistir a partir d'os teixíus de plantas. De os organismos que obtienen os suyos nutrients con o herbivorismo se'n diz «herbivoros». Quan o concepto s'aplica en o ser humán, o termino ta definir as presonas que no consumen si que produeitos vechetals gosa ser «vechetariano». En ecolochía d'as relacions troficas, os animals herbivoros representan o grupo d'os consumidors primarios d'o ecosistema, mientres que os qui consumen teixíus animals u «carnivoros» son os consumidors secundarios.